Հայաստանի Հանրապետութեան 25-ամեակը շնորհաւորելու եկած էին Սուրիոյ Խորհրդարանի Հալէպի պատգամաւորները, Հալէպի նորանշանակ նահանգապետ Հուսէյն Ահմատ Տիապը, Պաաս Կուսակցութեան Հալէպի պետը, պետական անվտանգութեան ներկայացուցիչը, պետական բարձրաստիճան պատասխանատուներ, Բերիոյ Հայոց Թեմի Բարեջան Առաջնորդ Գերշ. Տէր Շահան Սրբ. Արք. Սարգիսեան, Հայ Կաթողիկէ Համայնքի Առաջնորդ Արհի. Տէր Պետրոս Արք. Միրիաթեան, Հայ Աւետարանական Համայնքի ներկայացուցիչ պատուելի Սիմոն Տէր Սահակեան, հալէպահայ կազմակերպութիւններու, միութիւններու, կրթական, բարեսիրական հաստատութիւններու ներկայացուցիչներ, ՀՕՄ-ի Կ. Վարչութեան անդամը, առաքինազարդ քոյրեր, հոգեւոր հայրեր եւ հոծ բազմութիւն մը: